b'\n_START_ARTICLE_\nMao, Chad\n_START_SECTION_\nKasaysayan\n_START_PARAGRAPH_\nItinatag noong 1898 ang Mao ni Sultan Ali, kapatid ni Sultan Djourab na pinaslang ng mga Fezzan at ibang mga kasabwat. Mula noong 1900, ang Mao ay naging may-bisang sentrong pampangasiwaan ng hilaga._NEWLINE_Noong ika-18 July 2010, ang Sultan of Kanem na si Alifa Ali Zezerti, ay pumanaw sa edad na 83 taong gulang sa pagamutan sa N\'Djamena, mula sa mga komplikasyon ng atake sa puso. Siya ang pang-39 na pinunuo ng dinastiyang Kanem, at namuno mula noong 1947. Inilibing siya sa Mao. Ang kaniyang sinundan na si Sultan Zezerti na namuno mula noong 1925 ay pumanaw noong ika-26 ng Setyembre 1947. Inihalal ang kaniyang anak bilang sultan sa isang halalang walang kalaban._NEWLINE_Noong Oktubre 2013 sumiklab ang mga gulo sa pangunahing pamilihan ng Mao na nakapuntirya sa administrasyon ni Idriss D\xc3\xa9by pagkaraang pinatay ng isang opisyal na malapit kay D\xc3\xa9by ang isang sibilyan. Noong ika-30 ng Setyembre 2015, dakong alas-8 ng gabi, nasunog ang nabanggit na pamilihan. Hindi matukoy ang sanhi; gayunpaman, walang naiulat na mga nasawi sa pangyayari. Muling nasunog ang pamilihan noong ika-12 ng Mayo 2016, sa pagkakataong ito sa alas-5 ng umaga. Nagsimula ang apoy sa kalapit na imbakan ng gasolina. Wala namang naiulat na nasawi sa nasabing pangyayari.\n_START_SECTION_\nEkonomiya\n_START_PARAGRAPH_\nTuwing Miyerkules na itinaguriang "Grand Market Day", ibinebenta mga sariwang gulay tulad ng mga sibuyas, bawang, datilero, asanorya, kamatis, pipino, at minsan mga talong na ipinakilala ng Organisasyon ng mga Bansang Nagkakaisa sa Pagkain at sa Agrikultura (FAO) ng UN noong 2009. Ibinebenta rin ang mga prutas, lalo na ang mga saging kung minsan mga mangga, papaya at bayabas. Makakukuha rin ang mijo sa puti at pulang mga uri .\n_START_SECTION_\nTransportasyon\n_START_PARAGRAPH_\nNapakaliblib ang lungsod at mahirap ang paglalakbay sa lupa (sa kahabaan ng mga mabuhanging daanan na madaraanan lamang ng mga sasakyang four-by-four o kamelyo). May isang maliit na paliparan ang bayan, Paliparan ng Mao (IATA: AMO,\xc2\xa0ICAO: FTTU), na may patag na palapagan.'